ai4bharat/Pralekha huggingface dataset:
ప్రధాన మంత్రి కార్యాలయం
వెస్టర్న్ డెడికేటెడ్ ఫ్రైట్ కారిడార్ కు చెందిన న్యూ రేవారి- న్యూ మదార్ సెక్షన్ ను జనవరి 7 న దేశ ప్రజలకు అంకితం చేయనున్న ప్రధాన మంత్రి
విద్యుత్తు మార్గం లో నడిచే 1.5 కి.మీ. పొడవైన ప్రపంచంలోకెల్లా డబుల్ స్టాక్ కంటేనర్ ట్రైన్ కు ప్రారంభ సూచక పచ్చజెండా ను కూడా ఆయన చూపనున్నారు
ప్రధాన మంత్రి శ్రీ నరేంద్ర మోదీ వెస్టర్న్ డెడికేటెడ్ ఫ్రైట్ కారిడార్  లో భాగమైన 306 కిలో మీటర్ల న్యూ రేవారీ - న్యూ మదార్ సెక్షన్ ను ఈ నెల 7 న ఉదయం 11 గంటలకు వీడియో కాన్ఫరెన్స్ మాధ్యమం ద్వారా దేశ ప్రజలకు అంకితం చేయనున్నారు. ఈ కార్యక్రమం లో భాగంగా న్యూ అతేలీ - న్యూ కిషన్గఢ్ మధ్య విద్యుదీకరించిన రైలు మార్గం లో సాగిపోయే 1.5 కి. మీ. పొడవైన, ప్రపంచంలోనే మొట్టమొదటి డబుల్ స్టాక్ కంటేనర్ ట్రైన్ కు ప్రారంభ సూచక పచ్చజెండా ను కూడా ఆయన చూపించనున్నారు. ఈ సందర్భం లో కేంద్ర మంత్రి శ్రీ పీయూష్ గోయల్ తో పాటు రాజస్థాన్, హరియాణా ల గవర్నర్ లు, ముఖ్యమంత్రులు కూడా పాల్గొంటారు.
డబ్ల్యుడిఎఫ్ సి లోని న్యూ రేవారీ - న్యూ మదార్ సెక్షన్ ను గురించి:
వెస్టర్న్ డెడికేటెడ్ ఫ్రైట్ కారిడార్ లోని న్యూ రేవారీ - న్యూ మదార్ సెక్షన్ హరియాణా లో , రాజస్థాన్ లో  నెలకొంది. దీనిలో కొత్త గా నిర్మించిన 9 డిఎఫ్సి స్టేశన్ లు ఉన్నాయి. వాటిలో ఆరు క్రాసింగ్ స్టేశన్ లు.. వాటి పేరు లు న్యూ దాబ్ లా, న్యూ భగేగా, న్యూ శ్రీ మాధోపుర్ , న్యూ పాచర్ మాలిక్పుర్, న్యూ సకున్, న్యూ కిశన్గఢ్ లు కాగా, మరో మూడు జంక్షన్ స్టేశన్ లు గా ఉన్నాయి. జంక్షన్ స్టేశన్ ల పేరు లు .. న్యూ రేవారీ, న్యూ అతేలీ, న్యూ ఫులేరా.
ఈ మార్గాన్ని ప్రారంభించడం ద్వారా రాజస్థాన్, హరియాణా లలోని రేవారీ - మానేసర్, నార్ నౌల్, ఫులేరా, కిశన్గఢ్ ప్రాంతాల లోని వివిధ పరిశ్రమలకు ప్రయోజనకరంగా ఉండటమే కాకుండా కథువాస్ లో గల కాన్కార్  కు చెందిన కంటేనర్ డిపో ను కూడా మరింత మెరుగైన విధంగా ఉపయోగించుకోవడానికి మార్గం సుగమం అవుతుంది. ఈ సెక్షన్ గుజరాత్ లోని కాండ్ లా, పిపావావ్, ముంద్రా, దహేజ్ నౌకాశ్రయాలతో అంతరాయం లేనటువంటి సంధానానికి సైతం పూచీపడుతుంది.
ఈ సెక్షన్ ను ప్రారంభించడం ద్వారా, డబ్ల్యుడిఎఫ్ సి కి, ఈస్టర్న్ డెడికేటెడ్ ఫ్రైట్ కారిడార్  కి నడుమ అవరోధాలు అంటూ ఉండనటువంటి సంధానం సాధ్యపడుతుంది. ఇడిఎఫ్సి లో 351 కి.మీ. మేర సాగే న్యూ భావూపుర్ - న్యూ ఖుర్జా సెక్షన్ ను ప్రధాన మంత్రి కిందటి ఏడాది లో డిసెంబర్ 29 న దేశ ప్రజలకు అంకితం చేశారు.
డబుల్ స్టాక్ లాంగ్ హాల్ కంటేనర్ ట్రైన్ కార్యకలాపాలు
డబుల్ స్టాక్ లాంగ్ హాల్ కంటేనర్ ట్రైన్ 25 టన్నుల యాగ్జిల్ లోడు ను కలిగి ఉంటుంది. దీనిని డెడికేటెడ్ ఫ్రైట్ కారిడార్ కార్పొరేశన్ ఆఫ్ ఇండియా లిమిటెడ్  కోసం రిసర్చ్ డిజైన్స్ ఎండ్ స్టాండర్డ్ స్ ఆర్గనైజేశన్  కు చెందిన సరకుల పెట్టెల విభాగం రూపొందించింది. బిఎల్సిఎస్-ఎ, బిఎల్సిఎస్-బి వేగన్ ప్రోటోటైపు ల ప్రయోగాత్మక పరుగు ఇప్పటికే పూర్తి అయింది. సామర్ధ్య వినియోగాన్ని వీలైనంత ఎక్కువ స్థాయికి చేర్చడంతో పాటు, పాయింట్ లోడింగు కు ఈ డిజైను వీలు కల్పిస్తుంది. ఈ సరకుల పెట్టె లు భారతీయ రైల్వేల లో ప్రస్తుతం నడుస్తున్న కంటేనర్ యూనిట్ లతో పోలిస్తే నాలుగింతల లోడు ను మోసుకు పోగలుగుతాయి.
డిఎఫ్సిసిఐఎల్ సరకు రవాణా రైళ్ళ ను భారతీయ రైల్వే మార్గాలలో ప్రస్తుత గరిష్ట వేగం అయిన గంట కు 75 కిలో మీటర్ల  తో పోలిస్తే గంటకు 100 కి. మీ.  గరిష్ట వేగంతో నడపనుంది; కాగా, సరకు రవాణా రైళ్ళ సరాసరి వేగం సైతం భారతీయ రైల్వేల మార్గాలలో ఇప్పుడున్న గంట కు 26 కి.మీ.  వేగం నుంచి డిఎఫ్సి  పై గంట కు 70 కి.మీ.  కి పెరగనుంది.
ప్రధాన మంత్రి కార్యాలయం
సంప్రదాయ చేతివృత్తుల నైపుణ్యాలు కలిగిన వ్యక్తులకు ప్రయోజనం కలిగించేందుకు విశ్వకర్మ యోజన ను ప్రకటించిన ప్రధానమంత్రి. తొలుత, 13000 కోట్ల రూపాయలనుంచి 15 000 కోట్ల రూపాయల కేటాయింపుతో ఈ కార్యక్రమం ప్రారంభిస్తారు
దేశంలోని 13.5 కోట్ల మంది ప్రజలు పేదరికపు సంకెళ్ల నుంచి బయటపడి , కొత్త మధ్యతరంలోకి అడుగుపెట్టారు : ప్రధానమంత్రి శ్రీ నరేంద్ర మోదీ.
77 వ స్వాతంత్య్ర దినోత్సవం సందర్భంగా ఎర్రకోట బురుజుల నుంచి మాట్లాడుతూ ప్రధానమంత్రి శ్రీ నరేంద్ర మోదీ, రాగల రోజులలో విశ్వకర్మ యోజన పేరుతో పథకాన్ని ప్రారంభించనున్నట్టు తెలిపారు.
ఈ పథకం సంప్రదాయ చేతి వృత్తుల వారికి ప్రయోజనం కలిగించే విధంగా విధంగా ఉంటుందని ప్రధానమంత్రి అన్నారు.
“రాగల రోజులలో , విశ్వకర్మ జయంతి రోజున, సంప్రదాయ కళానైపుణ్యాలను కలిగిన వారికి ప్రత్యేకించి ఒబిసి కమ్యూనిటీకి అంటే నేతన్నలు, బంగారు పనివారు, కమ్మరి పనివారు , లాండ్రీ వర్కర్లు, క్షురకులు,
ఇలా వివిధ నైపుణ్యాలు కలిగిన కుటుంబాల వారికి విశ్వకర్మ యోజన ద్వారా సాధికారత కల్పించనున్నట్టు తెలిపారు. దీనిని తొలుత 13 నుంచి 15 వేల కోట్ల రూపాయలతో ప్రారంభించనున్నట్టు తెలిపారు.
అంతకుముందు ప్రధానమంత్రి, దేశంలో పేదరికాన్ని తొలగించేందుకు ప్రభుత్వం చేపట్టిన వివిధ కార్యక్రమాల కృషి గురించి తెలిపారు. తమ ప్రభుత్వంహయాంలో తొలి ఐదు సంవత్సరాల కాలంలో 13.5 కోట్ల మంది ప్రజలు,
పేదరికం నుంచి బయటపడి, మధ్యతరగతి జాబితాలో చేరారని తెలిపారు.
ప్రధానమంత్రి ఈ సందర్భంగా ఈ 13.5 కోట్ల మందికి ప్రయోజనం కలిగించి వారిని పేదరికం నుంచి విముక్తులను చేసిన వివిధ పథకాల గురించి ప్రస్తావించారు. ఇందులో 50,000 కోట్ల రూపాయలు పి.ఎం. స్వనిధి పథకం కింద,
వీధి వ్యాపారులకు అందించడం, పి.ఎం. కిసాన్ సమ్మాన్ నిధి కింద దేశవ్యాప్తంగా రైతుల ఖాతాలలోకి ,నేరుగా 2.5 లక్షల కోట్ల రూపాయలు డిపాజిట్ చేయడం వంటివి ముఖ్యమైనవని అన్నారు.
రక్షణ మంత్రిత్వ శాఖ
భారత్-యూకే 'ఎలక్ట్రిక్ ప్రొపల్షన్ టెక్నికల్ వర్క్షాప్' న్యూదిల్లీలో నిర్వహణ
భారత్-యూకే 'ఎలక్ట్రిక్ ప్రొపల్షన్ టెక్నికల్ వర్క్షాప్' ఇవాళ న్యూదిల్లీలో జరిగింది. ఎలక్ట్రిక్ ప్రొపల్షన్ రంగంలో పరస్పర సహకారం పెంచుకోవడం, సాంకేతికత మార్పిడి, మరిన్ని అవకాశాలను అన్వేషించడం ఈ కార్యశాల ఉద్దేశం. భారతదేశం తరపున సంయుక్త కార్యదర్శి  శ్రీ రాజీవ్ ప్రకాష్, యూకే తరపున నేవల్ బేస్ కమాండర్ పోర్ట్స్మౌత్ కమొడోర్ జాన్ ఓయిస్ అధ్యక్షతన ఈ కార్యశాల జరిగింది.
రెండు దేశాల నిపుణులు, పరిశోధకులు, పరిశ్రమ ప్రతినిధులు కలవడానికి, అభిప్రాయాలు పంచుకోవడానికి, ఓడల కోసం ఎలక్ట్రిక్ ప్రొపల్షన్ అభివృద్ధి చేయడంపై అర్థవంతమైన చర్చలు జరపడానికి కీలక వేదికగా ఈ కార్యశాల ఉపయోగపడింది.
ఓడల కోసం ఎలక్ట్రిక్ ప్రొపల్షన్ అభివృద్ధిపై ఈ చర్చలు సమగ్ర అవగాహన అందించాయి. రెండు దేశాల మధ్య సహకారం & ఆలోచనల మార్పిడికి బాటలు వేశాయి.
రక్షణ రంగంలో బలమైన సంబంధం నిర్మించుకోవడానికి, ఉమ్మడి పరిశోధన, సాంకేతికత బదిలీ, వ్యూహాత్మక భాగస్వామ్యాల కోసం అవకాశాలు అన్వేషించడానికి ఇరు పక్షాలు అంగీకారానికి వచ్చాయి.
రైల్వే మంత్రిత్వ శాఖ
సరుకు రవాణా వాణిజ్య వృద్ధి కోసం వివిధ రంగాలతో రైల్వే చర్చలు
బొగ్గు, విద్యుత్ రంగాల ప్రముఖులతో మంత్రి పీయూష్ గోయెల్ భేటీ
కొత్త రంగాల్లో మార్కెట్ వాటా, వాణిజ్యం బలోపేతం రైల్వేల లక్ష్యం
రైల్వే, బొగ్గు, విద్యుత్ రంగాల కార్యకలాపాల్లో సమన్వయానికి మంత్రి పిలుపు
దేశంలోని బొగ్గు, విద్యుత్ రంగాలకు చెందిన అగ్రశ్రేణి అధిపతులతో,. రైల్వే, వాణిజ్యం, పరిశ్రమల శాఖ మంత్రి పీయూష్ గోయెల్ ఈ రోజు సమావేశమయ్యారు. రైల్వేల్లో బొగ్గు వాణిజ్యం మరింత బలోపేతమయ్యేలా చూసేందుకు, సరుకు రవాణా చార్జీలకు సంబంధించి రైల్వేలు, బొగ్గు, విద్యుత్ రంగాల ఉమ్మడి నిర్వహణా ఉత్పాదనను మరింత మెరుగుపరిచే మార్గాల అన్వేషణకు ఈ సమావేశం నిర్వహించారు. కంపెనీల వారీగా సరుకు రవాణాపై సమీక్షించేందుకు జరిపిన ఈ చర్చల్లో కేంద్ర బొగ్గు, విద్యుత్ మంత్రిత్వ శాఖల కార్యదర్శులు, రైల్వే బోర్డు చైర్మన్, రైల్వే బోర్డు ముఖ్య కార్యనిర్వహణాధికారి , కోల్ ఇండియా, జాతీయ థర్మల్ విద్యుత్ సంస్థ, మహానది కోల్ ఫీల్డ్స్, సౌతీస్ట్ కోల్ ఫీల్డ్స్, సెంట్రల్ కోల్ ఫీల్డ్స్, నార్తరన్ కోల్ ఫీల్డ్స్, వెస్ట్రన్ కోల్ ఫీల్డ్స్, ఈస్ట్రన్ కోల్ ఫీల్డ్స్, భారత్ కుకింగ్ కోల్ లిమిటెడ్, నార్త్ ఈస్ట్రన్ కోల్ ఫీల్డ్స్, సింగరేణి కాలరీస్ సంస్థల అధిపతులు ఈ సమావేశంలో పాల్గొన్నారు. రైల్వేలు సంపాదించే సరకు రవాణా ఆదాయంలో దాదాపు సగభాగం బొగ్గు రవాణాతోనే సమకూరుతోంది. గత ఏడాది 1,21 కోట్ల టన్నుల సరకును రైల్వేలు రవాణా చేయగా, అందులో బొగ్గు రవాణాయే 58.7కోట్ల టన్నుల మేర ఉంది.
ఈ సమావేశంలో కేంద్ర మంత్రి పీయూష్ గోయెల్ మాట్లాడుతూ, సరకు రవాణా స్థాయిని పెంచేందుకు రైల్వేశాఖ నిర్విరామంగా కృషిచేస్తోందని, ఈ విషయంలో ఎక్కడా అలసత్వానికి తావులేదని అన్నారు. ఈ నేపథ్యంలో రైల్వేలు, బొగ్గు, విద్యుత్ రంగాల మధ్య మరింత సమన్వయం అవసరమని, మూడు రంగాలకు లాభం చేకూరేలా పరస్పరం సహాయకారులుగా పనిచేయాలని మంత్రి సూచించారు.
2020, సెప్టెంబరు నెలలో సరకు రవాణా ద్వారా రూ. 9,896.86కోట్లను రైల్వే శాఖ ఆర్జించింది. గత ఏడాది ఇదే కాలంలో అర్జించిన మొత్తం కంటే ఇది 1,180.57కోట్లు ఎక్కువ. గత ఏడాది ఇదే కాలంలో రైల్వే శాఖ సరకు రవాణా ద్వారా రూ. 8,716.29కోట్లు సంపాదించింది. అంటే సరకు రవాణా ఆదాయం 13.54శాతం పెరిగింది. ఈ నేపథ్యంలో బొగ్గు రవాణా ద్వారా ఆదాయం పెంచుకునే అవకాశాలు పుష్కలంగా ఉన్నాయి. బొగ్గు రవాణా పెరిగితే రైల్వే శాఖ సరకు రవాణా ఆదాయంలో గణనీయమైన సానుకూల ప్రభావం ఉంటుంది. కోవిడ్ వైరస్ వ్యాప్తి, దీర్ఘకాలం లాక్ డౌన్లు ఎదురైనప్పటికీ, గత ఏడాది సరకు రవాణా ఆదాయం లెక్కలను అధిగమించే దిశలో రైల్వే శాఖ అన్ని విధాల కృషి చేస్తోంది. 2020 సెప్టెంబరులో జరిగిన సరకు రవాణా,.. గత ఏడాది ఇదే కాలంలో జరిగిన సరకు రవాణా కంటే 15.3శాతం ఎక్కువగా నమోదైంది.
రైల్వేలో జోన్ల స్థాయిలో వాణిజ్య అభివృద్ధి యూనిట్లను రూపొందించడం, ప్రత్యేక పార్సెల్ రైళ్లు, కిసాన్ రైళ్లు నడిపించడం రవాణా ప్రక్రియపై బహుముఖంగా మరింత మెరుగైన పర్యవేక్షణను అమలు చేయడం తదితర చర్యలతో సరకు రవాణా వాణిజ్యంలో ఈ మేర వృద్ధి సాధ్యమైంది.
రైళ్ల ద్వారా సరుకు రవాణాను మరింత ఆకర్షణీయంగా రూపొందించేందుకు అనేక రాయితీలు, డిస్కౌంట్లు కూడా అమలు చేస్తున్నారు. రైల్వేలు రవాణా చేసే సరుకు పరమాణంలో 50శాతం బొగ్గే ఉంటోంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
పశ్చిమ కనుమల రక్షణకు పథకాలు
పశ్చిమ కనుమల పరిధిలోనివి సహా దేశంలోని వివిధ రాష్ట్రాలు/కేంద్రపాలిత ప్రాంతాల్లో అటవీ, వన్యప్రాణి, పర్యావరణ పరిరక్షణ దిశగా పర్యావరణ-అటవీ-వాతావరణ మార్పు మంత్రిత్వ శాఖ అనేక పథకాలను అమలు చేస్తోంది. వీటిలో జాతీయ అటవీకరణ కార్యక్రమం, వన్యప్రాణి ఆవాసాల సమగ్రాభివృద్ధి, కార్చిచ్చు నివారణ-నిర్వహణ, పులుల పథకం, హరిత భారతం కోసం జాతీయ కార్యక్రమం కూడా అంతర్భాగంగా ఉన్నాయి. అంతేకాకుండా పశ్చిమ కనుమలలో అటవీ-వన్యప్రాణి సంరక్షణ నిమిత్తం నష్టపూరక అటవీకరణ నిర్వహణ-ప్రణాళిక  ప్రాధికార సంస్థ పరిధిలోగల నిధులు కూడా వినియోగించబడతాయి.
పశ్చిమ కనుమల రక్షణ-సంరక్షణ లక్ష్యంగా మంత్రిత్వశాఖ ప్రొఫెసర్ మాధవ్ గాడ్గిల్ నేతృత్వాన పశ్చిమ కనుమల పర్యావరణ నిపుణుల బృందం , దం, డాక్టర్ కె.కస్తూరిరంగన్ నాయకత్వంలో ఉన్నత స్థాయి కార్యాచరణ బృందం  పేరిట రెండు కమిటీలను ఏర్పాటు చేసింది. అనంతరం ‘డబ్ల్యూజిఇఇపి’ సిఫారసులను ‘హెచ్ఎల్డబ్ల్యూజి’ సమీక్షించి, ఒక నివేదిక ఇచ్చింది. దీని ఆధారంగా జీవశాస్త్రపరంగా/ సాంస్కృతికంగా విభిన్న ప్రాంతాలను పర్యావరణ-సున్నిత ప్రదేశంగా ప్రకటిస్తూ, వాటి రక్షణ-సంరక్షణ లక్ష్యంగా 2014 మార్చి 10న మంత్రిత్వశాఖ ఒక ముసాయిదా ప్రకటన జారీచేసింది. దీనిపై సంబంధిత రాష్ట్ర ప్రభుత్వాల అభిప్రాయాలు/సమస్యలను పరిగణనలోకి తీసుకోవడంతోపాటు ప్రజల/ఇతర భాగస్వాముల ఆందోళనలు/సందేహాలను పరిష్కరిస్తూ పశ్చిమ కనుమల పర్యావరణ-సున్నిత ప్రదేశం ముసాయిదాను ఐదోసారిగా 2022 జూలై 6న తిరిగి ప్రకటించింది. ఈ ముసాయిదా ప్రకటన 2024 జూన్ 30దాకా అమలులో ఉంటుంది. ఈ గడువులోగా సదరు ప్రకటన ఖరారు దిశగా రాష్ట్ర ప్రభుత్వాలతో సంప్రదింపుల కోసం ఒక ప్రత్యేక కమిటీని మంత్రిత్వ శాఖ ఏర్పాటు చేసింది.
ఈ మేరకు కేంద్ర పర్యావరణ-అటవీ-వాతావరణ మార్పు శాఖ సహాయమంత్రి శ్రీ అశ్వనీ కుమార్ చౌబే ఇవాళ లోక్సభలో ఒక ప్రశ్నకు లిఖితపూర్వక సమాధానమిచ్చారు.
ప్రధాన మంత్రి కార్యాలయం
జాతీయ పోషకాహార మాసం మన కుటుంబాలకు కీలక కార్యక్రమం: ప్రధానమంత్రి
జాతీయ పోషకాహార మాసం మన కుటుంబాలకు బృహత్తర కార్యక్రమమని, ఇది ప్రజా భాగస్వామ్యంతో విజయవంతం కాగలదని ప్రధానమంత్రి శ్రీ నరేంద్ర మోదీ అన్నారు. ఈ కార్యక్రమం గురించి తన ‘మన్ కీ బాత్’ కార్యక్రమంలో ప్రస్తావించిన వీడియోను ఆయన ప్రజలతో పంచుకున్నారు.
ఈ మేరకు ‘ఎక్స్’ పోస్ట్ ద్వారా పంపిన సందేశంలో:
“జాతీయ పోషకాహార మాసం’ మన కుటుంబ సభ్యుల మెరుగైన ఆరోగ్యం కోసం తలపెట్టిన ఓ బృహత్తర కార్యక్రమం, ప్రజల భాగస్వామ్యం ద్వారా మాత్రమే ఇది విజయవంతం కాగలదు. పోషకాహార లోపరహిత భారతదేశం కోసం దేశవ్యాప్తంగా ఎన్ని విధాలుగా ప్రత్యేక కృషి కొనసాగుతున్నదనే అంశాన్ని నేను నా ‘మన్ కీ బాత్’ కార్యక్రమంలోనూ వివరించాను” అని ప్రధానమంత్రి పేర్కొన్నారు.
(
ప్రధాన మంత్రి కార్యాలయం
డాక్టర్ రాజేంద్ర ప్రసాద్ జయంతి సందర్భంలో ఆయనకు నమస్సులు అర్పించిన ప్రధాన మంత్రి
భారతదేశ ప్రథమ రాష్ట్రపతి డాక్టర్ రాజేంద్ర ప్రసాద్ గారికి ఆయన జయంతి నాడు ప్రధాన మంత్రి శ్రీ నరేంద్ర మోదీ నమస్సులు అర్పించారు.
“పూర్వ రాష్ట్రపతి, భారత రత్న డాక్టర్ రాజేంద్ర ప్రసాద్ గారికి ఆయన జయంతి సందర్భం లో నా సాదర శ్రద్ధాంజలి. స్వాతంత్య్ర సంగ్రామం లో, రాజ్యాంగ రచన లో ఆయన అనుపమానమైన భూమిక ను పోషించారు. నిరాడంబర జీవనం, గొప్ప ఆలోచనలు అనే సిద్ధాంతాలపై ఆధారపడి సాగిన ఆయన జీవన శైలి దేశ ప్రజలకు ఎల్లప్పటికీ ప్రేరణ ను అందిస్తూనే ఉంటుంది” అని ప్రధాన మంత్రి అన్నారు.
ప్రధాన మంత్రి కార్యాలయం
కెకె అనే పేరు తో ప్రజాదరణ కు పాత్రుడైన ప్రముఖ గాయకుడు శ్రీ కృష్ణకుమార్ కున్నాథ్మృతి కి సంతాపం తెలిపిన ప్రధాన మంత్రి
కెకె అనే పేరు తో ప్రజాదరణ కు పాత్రుడైన ప్రముఖ గాయకుడు శ్రీ కృష్ణకుమార్ కున్నాథ్ మృతి పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. ఆయన పాడిన పాట లు అన్ని వయోవర్గాల కు చెందిన ప్రజల భావన ల తాలూకు ఒక విస్తృత శ్రేణి ని ప్రతిబింబిస్తాయి అని శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘కెకె పేరు తో ప్రజాదరణ కు పాత్రుడు అయినటువంటి ప్రముఖ గాయకుడు శ్రీ కృష్ణకుమార్ కున్నాథ్ అకాలిక మృతి వల్ల దుఃఖిస్తున్నాను. ఆయన పాడిన పాట లు అన్ని వయోవర్గాల ప్రజల భావనల తాలూకు ఒక విస్తృత శ్రేణి ని ప్రతిబింబించాయి. మనం ఆయన ను ఆయన యొక్క పాట ల మాధ్యమం ద్వారా ఎల్లప్పటికీ జ్ఞాపకం పెట్టుకొంటాం. ఆయన కుటుంబాని కి మరియు ఆయన ను అభిమానించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
సమాచార, ప్రసార మంత్రిత్వ శాఖ
తెలంగాణలో జూలై 8న రూ.6,100 కోట్ల విలువైన అభివృద్ధి పనులకు శంకుస్థాపన చేయనున్న ప్రధానమంత్రి శ్రీ నరేంద్ర మోదీ.
ప్రధాన మంత్రి శ్రీ నరేంద్ర మోదీ జూలై 7-8 తేదీల్లో పలు అభివృద్ధి పనుల శంకుస్థాపన, ప్రారంభోత్సవంలో భాగంగా నాలుగు రాష్ట్రాలో పర్యటించనున్నారు. జూలై 7న చత్తీస్గఢ్, ఉత్తరప్రదేశ్లను సందర్శిస్తారు. జూలై 8న తెలంగాణ, రాజస్థాన్లలో పర్యటించనున్నారు.
జులై 8వ తేదీ ఉదయం 10:45 గంటలకు, ప్రధానమంత్రి తెలంగాణలోని వరంగల్కు చేరుకుని, దాదాపు రూ.6,100 కోట్ల విలువైన పలు కీలకమైన మౌలిక సదుపాయాల అభివృద్ధి ప్రాజెక్టులకు శంకుస్థాపన చేసి, బహిరంగ కార్యక్రమంలో పాల్గొంటారు.
ప్రధానమంత్రి శ్రీ నరేంద్ర మోదీ తెలంగాణలోనూ రూ.6,100 కోట్ల విలువైన ప్రధాన మౌలిక సదుపాయాల అభివృద్ధి ప్రాజెక్టులకు శంకుస్థాపన చేస్తారు. ఇందులో భాగంగా రూ.5,550 కోట్ల విలువైన 176 కిలోమీటర్ల జాతీయ రహదారి ప్రాజెక్టులకు పునాది వేస్తారు. ఇందులో నాగ్పూర్-విజయవాడ కారిడార్ కింద 108 కిలోమీటర్ల మంచిర్యాల-వరంగల్ సెక్షన్ కూడా ఒకటిగా ఉంది. దీనిద్వారా మంచిర్యాల-వరంగల్ మధ్య దూరం దాదాపు 34 కిలోమీటర్లు తగ్గడమేగాక ప్రయాణ సమయం ఆదా కావడంసహా జాతీయ రహదారి 44, 65లలో వాహన రద్దీని తగ్గిస్తుంది. అలాగే జాతీయ రహదారి పరిధిలో 68 కిలోమీటర్ల కరీంనగర్-వరంగల్ సెక్షన్ను రెండు నుంచి నాలుగు వరుసలుగా ఉన్నతీకరించే పనులకూ ప్రధాని శంకుస్థాపన చేస్తారు. హైదరాబాద్-వరంగల్ పారిశ్రామిక కారిడార్, కాకతీయ మెగా టెక్స్’టైల్ పార్క్, వరంగల్లోని ప్రత్యేక ఆర్థిక మండళ్ల అనుసంధానం మెరుగులో ఇది ఎంతగానో తోడ్పడుతుంది.
కాజీపేటలో రూ.500 కోట్లతో గూడ్సు రైలు వ్యాగన్ల తయారీ కర్మాగారం నిర్మాణానికి కూడా ప్రధానమంత్రి శంకుస్థాపన చేస్తారు. ఈ అత్యాధునిక కర్మాగారం వ్యాగన్ తయారీ సామర్థ్యాన్ని మరింత మెరుగుపరుస్తుంది. ఇది ఆధునిక సాంకేతిక ప్రమాణాలతోపాటు వ్యాగన్లకు రంగువేసే రోబోటిక్ యంత్రాలు, అత్యధునాతన యంత్రసామగ్రితోపాటు ఆధునిక సామగ్రి నిల్వ-నిర్వహణ వగైరా సౌకర్యాలతో ఏర్పాటు చేయబడుతుంది. దీనిద్వారా స్థానికంగా ఉపాధి అవకాశాలు పెరగడంతోపాటు సమీప ప్రాంతాల్లో అనుబంధ యూనిట్లు ఏర్పడేందుకు దోహదం చేస్తుంది.
ప్రధాన మంత్రి కార్యాలయం
హాపుడ్లోని రసాయనిక కర్మాగారం లో జరిగిన దుర్ఘటన లో ప్రాణ నష్టం సంభవించినందుకు సంతాపంతెలిపిన ప్రధాన మంత్రి
ఉత్తర్ ప్రదేశ్ లోని హాపుడ్ లో ఒక రసాయనిక కర్మాగారం లో జరిగిన ఒక దుర్ఘటన లో ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘ఉత్తర్ ప్రదేశ్ లోని హాపుడ్ లో రసాయనిక కర్మాగారం లో జరిగిన దుర్ఘటన హృదయవిదారకం గా ఉంది. దీనిలో ప్రాణాల ను కోల్పోయిన వ్యక్తుల యొక్క దగ్గరి సంబంధికుల కు ఇదే నా సంతాపం. ఈ దుర్ఘటన లో గాయపడ్డ వారికి చికిత్స మరియు ఇతర అవసరమైన సహాయ చర్యల ను చేపట్టడం లో రాష్ట్ర ప్రభుత్వం తత్పరత తో తలమునకలైంది: ప్రధాన మంత్రి’’అని పేర్కొన్నారు.
పర్యటక మంత్రిత్వ శాఖ
కోల్వా బీచ్లో టూరిస్ట్ ఫెసిలిటేషన్ సెంటర్, పబ్లిక్ యుటిలిటీలను ప్రారంభించిన కేంద్ర పర్యాటక శాఖ మంత్రి శ్రీ కిషన్ రెడ్డి
- దక్షిణ గోవాలోని బీచ్లు భారీ మౌలిక సదుపాయాల అభివృద్ధికి వివిధ కార్యక్రమాలను ప్రారంభించిన కేంద్ర పర్యాటక శాఖ మంత్రి శ్రీ కిషన్ రెడ్డి
కేంద్ర పర్యాటక శాఖ మంత్రి శ్రీ జి కిషన్ రెడ్డి ఈ రోజు దక్షిణ గోవాలోని కోల్వా బీచ్లో టూరిస్ట్ ఫెసిలిటేషన్ సెంటర్ మరియు పబ్లిక్ యుటిలిటీస్ మరియు దుస్తులు మార్చుకునే గదిని ప్రారంభించారు. దీనిని స్వదేశ్ దర్శన్ పథకం కింద కోస్టల్ సర్క్యూట్ -II ప్రాజెక్టుల అభివృద్ధిలో భాగంగా భారత ప్రభుత్వం పర్యాటక మంత్రిత్వ శాఖ ద్వారా వీటిని నిర్మించారు. కోల్వా రెసిడెన్సీ, కోల్వా బీచ్లో జరిగిన కార్యక్రమంలో టూరిజం మౌలిక సదుపాయాల అభివృద్ధి పనులను మంత్రి ప్రారంభించారు, కోల్వా మరియు బెనౌలిమ్ బీచ్లలో పార్కింగ్, ఇల్యూమినేషన్, మరియు దక్షిణ గోవాలోని బీచ్లలో ప్రజా సౌకర్యాల నిర్మాణానికి సంబంధించిన శంకుస్థాపన ఫలకాలను మంత్రి ఈ సందర్భంగా ఆవిష్కరించారు. కోల్వా మరియు బెనౌలిమ్ బీచ్లు ప్రపంచంలోని ప్రసిద్ధ బీచ్లలో ప్రముఖమైనవి. గోవా తీరప్రాంతం వెంబడి ఉన్న ఈ బీచ్లను ఏడాది పొడవునా దేశీయ మరియు అంతర్జాతీయ పర్యాటకులు సందర్శిస్తారు. గోవాలో పర్యాటక పరిశ్రమను పెంపొందించడానికి అన్ని పర్యాటక సౌకర్యాలను కల్పించగల సరైన అభివృద్ధి, అధునాతన ప్రణాళిక, అధునాతనతల డిమాండ్ వస్తున్నందున, భారత ప్రభుత్వం ఆధ్వర్యంలోని పర్యాటక మంత్రిత్వ శాఖ స్వదేశ్ దర్శన్ పథకం - II కింద ఇక్కడ పనులకు నిధులను మంజూరు చేసింది. అభివృద్ధి ప్రాజెక్టులలొ స్థానిక వాహనాలకు పార్కింగ్ సౌకర్యాలు, రోడ్ల విస్తరణ, దస్తులుమార్చుకునే గదులు, లాకర్లతో టాయిలెట్ బ్లాక్ల ఏర్పాటు తదితర పనులున్నాయి.
స్వదేశ్ దర్శన్ కోస్టల్ సర్క్యూట్ థీమ్లో భాగంగా అభివృద్ధి పనులు జరుగుతున్నాయి. ఈ కార్యక్రమంలో గొవా రాష్ట్ర ఉప ముఖ్యమంత్రి, పర్యాటక శాఖ మంత్రి శ్రీ మనోహర్  అజ్గావ్కర్, బెనౌలిమ్ ఎమ్మెల్యే శ్రీ చర్చిల్ అలెమావో, ఎమ్మెల్యే మరియు జీడీడీసీ చైర్మన్ శ్రీ దయానంద్ సోప్టేతో పాటుగా రాష్ట్ర మరియు కేంద్ర ప్రభుత్వ అధికారులు పాల్గొన్నారు. స్వదేశ్ దర్శన్ పథకం అనేది థీమ్-ఆధారిత టూరిస్ట్ సర్క్యూట్ల సమగ్ర అభివృద్ధికి సంబంధించి భారత ప్రభుత్వ పర్యాటక మంత్రిత్వ శాఖ ప్రారంభించిన కేంద్ర ప్రభుత్వ రంగ పథకం. ఈ పథకం దేశంలోని థీమ్ ఆధారిత టూరిస్ట్ సర్క్యూట్ల సమగ్ర అభివృద్ధిని లక్ష్యంగా పెట్టుకుంది. స్వచ్ఛ్ భారత్ అభియాన్, స్కిల్ ఇండియా, మేక్ ఇన్ ఇండియా మొదలైన ఇతర భారత ప్రభుత్వ పథకాలతో కలిసి ఈ పథకం రూపొందించబడింది. ఉపాధి కల్పనకు, ఆర్థిక వృద్ధికి ప్రధాన చోదక శక్తిగా పర్యాటక రంగాన్ని ఒక ప్రధాన ఇంజిన్గా ఉంచే ఆలోచనతో పాటు, పర్యాటక రంగం తన సామర్థ్యాన్ని గ్రహించేందుకు వీలుగా వివిధ రంగాలతో అనుసంధానతతో దీనిని అందుబాటులోకి తేవడమైంది.
ప్రధాన మంత్రి కార్యాలయం
ఉజ్బెకిస్తాన్ లోని సమర్ కంద్ లో రష్యన్ ఫెడరేశన్ అధ్యక్షుని తో సమావేశమైన ప్రధానమంత్రి
శంఘాయి కోఆపరేశన్ ఆర్గనైజేశన్  యొక్క 22వ సమావేశం ఉజ్ బెకిస్తాన్ లోని సమర్ కంద్ లో ఈ రోజు న జరిగిన సందర్భం లో, రష్యన్ ఫెడరేశన్ అధ్యక్షుడు శ్రీ వ్లాదిమీర్ పుతిన్ తో ప్రధాన మంత్రి శ్రీ నరేంద్ర మోదీ సమావేశమయ్యారు.
నేత లు ద్వైపాక్షిక సంబంధాల లో నిరంతర పురోగతి ని నేత లు ప్రశంసించారు. ఈ నెల ఆరంభం లో వ్లాదివోస్తోక్ లో ఏర్పాటైన ఈస్టర్న్ ఇకానామిక్ ఫోరమ్ లో ప్రధాన మంత్రి యొక్క వీడియో సందేశాన్ని అధ్యక్షుడు శ్రీ పుతిన్ కొనియాడారు.
నేత లు ఇద్దరు ద్వైపాక్షిక సహకారానికి సంబంధించిన ముఖ్యమైన అంశాల తో పాటు గా పరస్పర హితం ముడిపడ్డ ప్రాంతీయ అంశాల ను మరియు ప్రపంచ అంశాల ను గురించి కూడా చర్చించారు. వర్తమాన భౌగోళిక, రాజకీయ స్థితి నుండి తలెత్తిన సవాళ్ల సందర్భం లో ప్రపంచ ఆహార భద్రత, శక్తి భద్రత మరియు ఎరువుల లభ్యత పట్ల కూడా చర్చ జరిగింది.
యూక్రేన్ లో సంఘర్షణ కొనసాగుతూ ఉన్న సందర్భం లో, శత్రుత్వాన్ని శీఘ్రం గా సమాప్తం చేయాలని, సంభాషణ మరియు దౌత్యం మార్గాల ను అనుసరించవలసిన అవసరాన్ని గురించిన తన పిలుపు ను ప్రధాన మంత్రి పునరుద్ఘాటించారు.
ఈ సంవత్సరం లో, ద్వైపాక్షిక రాజకీయ సంబంధాలు ఏర్పడిన అనంతరం 75వ వార్షికోత్సవం తాలూకు సంవత్సరం గా ఉన్న కారణం గా, నేత లు ఇరువురు సమావేశం కావడం ఇది మొదటి సారి. ఉభయ నేత లు ఒకరి తో మరొకరు సంపర్కం కొనసాగిస్తూ ఉండాలనే అంశం లో సమ్మతి ని వ్యక్తం చేశారు.
మంత్రిమండలి
ప్రధాన మంత్రి కిసాన్ సమ్మాన్ నిధి  పథకం లో భాగం గా అసమ్, మేఘాలయ రాష్ట్రాలు మరియు జె&కె, ఇంకా లద్దాఖ్ కేంద్ర పాలిత ప్రాంతాల లబ్ధిదారుల కు సంబంధించినంతవరకు వారి డేటా ను విధి గా ఆధార్ తో జతపరచుకోవాలన్న ఆవశ్యకత విషయం లో సడలింపు ను ఒక సంవత్సరం పాటు 2020 ఏప్రిల్ 1వ తేదీ నుండి వర్తించేటట్లుగా పొడిగించేందుకు ఆమోదం తెలిపిన మంత్రిమండలి
ప్రధాన మంత్రి కిసాన్ సమ్మాన్ నిధి  పథకం లో భాగం గా అసమ్, మేఘాలయ రాష్ట్రాలు మరియు జె&కె, ఇంకా లద్దాఖ్ కేంద్ర పాలిత ప్రాంతాల లబ్ధిదారుల కు ప్రయోజనాల ను విడుదల చేయడం కోసం లబ్ధిదారులు వారి యొక్క డేటా ను విధి గా ఆధార్ తో జోడింపచేసుకోవలసిన అవసరం విషయం లో 2021 మార్చి నెల 31వ తేదీ వరకు సడలింపు ను ఇచ్చేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం తన ఆమోదాన్ని తెలిపింది.
ప్రధాన మంత్రి కిసాన్ సమ్మాన్ నిధి  స్కీము ను గౌరవనీయులైన ప్రధాన మంత్రి 2019వ సంవత్సరం ఫిబ్రవరి 24వ తేదీ న ప్రారంభించారు. దేశం అంతటా సాగు చేసుకొనేందుకు యోగ్యమైన భూమి ని కలిగివున్నటువంటి రైతు కుటుంబాలన్నిటికి ఆదాయం పరం గా తోడ్పాటు ను సమకూర్చడం అనేది ఈ యొక్క పథకం తాలూకు లక్ష్యం గా ఉన్నది; అయితే ఇందులో కొన్ని రకాలైన మినహాయింపులు ఉన్నాయి. ఈ పథకం లో భాగం గా, ప్రతి సంవత్సరం కాలం లోనూ 6,000 రూపాయల మొత్తాన్ని- ఒక్కొక్క సారీ 2,000 రూపాయల కిస్తీ చొప్పున నాలుగేసి నెలల కాలాని కి ఒక కిస్తీ రూపం లో- 3 పర్యాయాలు గా లబ్ధిదారుల బ్యాంకు ఖాతాల లోకి నేరు గా విడుదల చేయడమైంది. ఈ స్కీము 2018వ సంవత్సరం డిసెంబరు 1వ తేదీ నుండి అమలవుతున్నది. 2019వ సంవత్సరం డిసెంబరు 1వ తేదీ నుండి అసమ్, మేఘాలయ రాష్ట్రాలు మరియు జె&కె, ఇంకా లద్దాఖ్ కేంద్ర పాలిత ప్రాంతాల విషయం లో తప్ప, రాష్ట్ర ప్రభుత్వాలు / కేంద్రపాలిత ప్రాంత పాలన యంత్రాంగాలు పిఎమ్-కిసాన్ పోర్టల్ లో అప్ లోడ్ చేసిన లబ్ధిదారుల యొక్క ఆధార్ తో జోడించినటువంటి డేటా ద్వారా మాత్రమే, ప్రయోజనాల ను విడుదల చేయడం జరుగుతున్నది; అసమ్, మేఘాలయ రాష్ట్రాలు మరియు జె&కె, ఇంకా లద్దాఖ్ కేంద్ర పాలిత ప్రాంతాల లో ఆధార్ ప్రక్రియ స్వల్ప స్థాయి లో మాత్రమే ఆచరణాత్మకం అయినటువంటి కారణం గా ఆ ప్రాంతాల కు ఈ యొక్క డేటా - ఆధార్ సీడింగ్ అనే అవసరం నుండి మాత్రం 2020వ సంవత్సరం మార్చి 31 వ తేదీ వరకు మినహాయింపు ను ఇవ్వడమైంది.
అసమ్, మేఘాలయ రాష్ట్రాలు మరియు జె&కె, ఇంకా లద్దాఖ్ కేంద్ర పాలిత ప్రాంతాల లబ్ధిదారుల కు సంబంధించినంతవరకు వారి డేటా ను విధి గా ఆధార్ తో జతపరచుకోవాలన్న ఆవశ్యకత తాలూకు పనులు పూర్తి కావడానికి మరింత అధిక కాలం పట్టవచ్చునని అంచనా వేయడమైంది. మరి ఈ రాష్ట్రాల / కేంద్ర పాలిత ప్రాంతాల లబ్ధిదారులు తప్పనిసరి గా వారి డేటా యొక్క ఆధార్ సీడింగ్ అవసరం నుండి మినహాయింపు అనే దాని ని పొడిగించనట్లయితే గనక, సదరు స్కీము తాలూకు ప్రయోజనాల ను 2020 ఏప్రిల్ 1వ తేదీ తరువాతి నుండి అందుకొనే స్థితి లో ఉండలేకపోవచ్చు.
ఈ రాష్ట్రాల లో / కేంద్ర పాలిత ప్రాంతాల లో కనీసం ఒక్క కిస్తీ అయినా చెల్లింపు జరిగినటువంటి లబ్ధిదారు రైతు ల మొత్తం సంఖ్య 2020వ సంవత్సరం ఏప్రిల్ 8వ తేదీ నాటి కి అసమ్ లో 27,09,586 మంది లబ్ధిదారులు గాను, మేఘాలయ లో 98,915 మంది లబ్ధిదారులు గాను, ఇక జె&కె, ఇంకా లద్దాఖ్ లు రెంటి ని కలుపుకొని 10,01,668 లబ్ధిదారులు గాను నమోదైంది.
(
ఫుడ్ ప్రాసెసింగ్ పరిశ్రమల మంత్రిత్వ శాఖ
భారతదేశంలోని మొక్కల ఆధారిత ఆహార పర్యావరణ వ్యవస్థను ప్రారంభించేందుకు ఫుడ్ ప్రాసెసింగ్ పరిశ్రమల మంత్రిత్వ శాఖ సహాయ మంత్రి శ్రీ ప్రహ్లాద్ సింగ్ పటేల్ను కలిసిన ప్లాంట్ బేస్డ్ ఫుడ్స్ ఇండస్ట్రీ అసోసియేషన్  ప్రతినిధి బృందం
భారతీయ మొక్కల ఆధారిత ఆహార రంగం గణనీయ వృద్ధి'కి సిద్ధంగా ఉంది: శ్రీ ప్రహ్లాద్ సింగ్ పటేల్ చెప్పారు
కొత్తగా ఏర్పడిన మొక్కల ఆధారిత ఆహార `రంగం  ప్రతినిధి బృందం న్యూ ఢిల్లీలో ఆహార శుద్ధి పరిశ్రమల శాఖ సహాయ మంత్రి శ్రీ ప్రహ్లాద్ సింగ్ పటేల్ను కలిసింది.
అసోసియేషన్ ఎగ్జిక్యూటివ్ డైరెక్టర్, శ్రీ సంజయ్ సేథీ నేతృత్వంలోని PBFIA ప్రతినిధి బృందం, భారతదేశంలో ప్రారంభమై వేగంగా విస్తరిస్తున్న మొక్కల ఆధారిత ఆహార రంగం స్థితిని కేంద్ర మంత్రికి వివరించింది. ఈ రంగం విస్ఫోటన వృద్ధికి సిద్ధంగా ఉందని పేర్కొంటూ, విధానపరమైన మార్పులు, సామర్థ్య పెంపుదల, వ్యాపారాన్ని సులభతరం చేయడం, ఇతర జోక్యాల ద్వారా దేశీయ ప్రపంచ మార్కెట్లకు అందించే ప్రధాన పరిశ్రమగా మార్చడానికి శ్రీ సేథి కేంద్ర మంత్రి మార్గదర్శకత్వం, మద్దతు కోరారు. మొక్కల ఆధారిత ఆహార మార్కెట్ ప్రపంచవ్యాప్తంగా 2025 నాటికి 77.8 బిలియన్ అమెరికన్ డాలర్లకు చేరుకుంటుందని అంచనా.
ఆహార శుద్ధి పరిశ్రమల సహాయ మంత్రి, శ్రీ ప్రహ్లాద్ సింగ్ పటేల్, కోల్డ్ చైన్ లాజిస్టిక్స్ గురించి చర్చించడానికి, పరిశ్రమ కోసం ప్రధాన నగరాల మధ్య రోజువారీ పార్శిల్ కార్యకలాపాలను సులభతరం చేయడానికి ఏమి చేయాలో అన్వేషించడానికి మంత్రిత్వ శాఖతో ప్రత్యేక సమావేశం కావాలని PBFIAని కోరారు. ఈ సమావేశానికి హాజరైన ఇన్వెస్ట్ ఇండియా, అసోసియేట్ వైస్ ప్రెసిడెంట్ శ్రీ గౌరవ్ సిషోడియాను PBFIA కి చెందిన వివిధ కార్యక్రమాలకు సహకరించవలసిందిగా శ్రీ పటేల్ కోరారు.
మొక్కల ఆధారిత పర్యావరణ వ్యవస్థలో భారతీయ భాగస్వాములు అందరూ పాల్గొనే రెండు ప్రధాన కార్యక్రమాలను నిర్వహించడానికి మంత్రి పిబిఎఫ్ఐఎ సహాయాన్ని కోరినందుకు తాను సంతోషిస్తున్నానని శ్రీ సేథి అన్నారు, పరిశ్రమ ఎదుర్కొంటున్న సవాళ్లు అర్థం చేసుకోవడానికి, ప్రసంగించడానికి ఈ రంగానికి చెందిన అంతర్జాతీయ భాగస్వాములను ను కూడా ఆహ్వానించారు. . PBFIA ప్రతినిధి బృందం యువశక్తి, ఉత్సాహాన్ని కూడా మంత్రి ప్రశంసించారు.